ORIGINALNA NETFLIXOVA SERIJA
UTOPLJENI DIV
...trajno zatvoreno. To znamo već neko vrijeme.
Noć prije bila je velika oluja.
Tek kasno jutro gradić je čuo prvu vijest
o toj pojavi nakon što su je opazili lokalni ribari.
Budući da smo znanstvenici, kolege i ja odbacili smo prva izvješća
kao pretjerivanje ili varku svjetla.
No kako se sve više svjedoka vraćalo s plaže,
konačno smo odučili istražiti.
Hajde, Stevene. Nemamo vremena za blejanje.
Stižem.
Sigurno ima barem 60 tona.
Rekla bih bliže 80. Samo kosti teže 30 tona.
Zbog njegove goleme veličine
bilo je nemoguće procijeniti dob diva,
no klasičan oblik njegovih usta i nosa
ukazuje da je to bio mladić mirnog i skromnog karaktera.
Imao je plemenito, vrlo šarmantno lice
koje je ublažavalo brutalnu snagu njegove divovske građe.
Njegov veličanstven homerski stas
izgledao je kao autentičan primjer utopljenog Argonauta
ili junaka iz Odiseje,
a ne kao portret čovjeka uobičajene veličinekakvog sam zamišljao.
Fascinirala me njegova golema veličina, dakako,
no ponajviše nepobitna činjenica njegovog postojanja.
U svašta možemo sumnjati u svojim životima,
no taj je div postojao u apsolutnom smislu,
ukazujući nam na svijet sličnih apsoluta
za koje smo mi, promatrači na plaži, bili tako nesavršene i slabašne kopije.
Pogledaj onamo.
Tko je to?
Elastičan je.
-Dođi gore. -Sklisko je.
Kako je gore?
Je li zabavno?
Teddy, glupane, skoro sam pala.
Kako si se uplašila!
Iz daleka se činilo kao da drijema
i da bi svaki tren mogao lupnuti petama
i zdrobiti mini replike okupljene oko njega.
Kako je vrijeme odmicalo,
magična čarolija diva počela je slabiti.
Vratimo se u grad. Uskoro će mrak.
Da. Imaš pravo.
Tri je dana prošlo do mog idućeg posjeta plaži.
Zbog mog posebnog interesa za diva,
kolege iz instituta dodijelili su zadatak
čuvanja diva meni.
Nije bilo ničeg morbidnog u tome jer je
div za mene još bio živ.
Doista, više živ od mnogih ljudi oko mene.
Ne, nije. Tip je golem.
Ako mesari počnu ovde, brzo ćemo doći do bedrene kosti.
Onda možemo ići prema kuku.
Morat ćemo raditi prekovremeno.
Idućeg dana,
namjerno sam odgodio svoj posjet do kasnog popodneva,
nadajući se da će na plaži biti manje ljudi.
Dugi boravak u vodi i nabreklost njegovog tkiva
dalo je licu manje mladenački izgled.
Njegove crte lica sada su izgledale zrelije,
ukazujući na sve veće kvarenje.
To je bio početak njegove predaje tom zahtjevnom sustavu vremena
u kojem se našao ostatak ljudskosti.
Koliko se god odbojnom činila,
ta beskrajna metamorfoza, taj vidljiv život u smrti,
dali su mi hrabrost da konačno zakoračim na njegovo truplo.
Ta nova perspektiva otkrila mi je posljednje fizičke agonije diva.
Ništa manje bolne od njegove nesvjesnost o njima.
Na kraju se njegovo lice pretvorilo
u masku iscrpljenosti i bespomoćnosti.
Uhvaćen u tom vrtlogu
koji je suđen svim našim konačnim životima.
Njegova je patnja postala još tragičnija zbog odvojenosti
u kojoj ju je pretrpio.
Odbačen kao napušten brod na praznu obalu.
KOJI VRAG? - DOKAZ
Amputacija je bila prva u nizu pustošenja.
Dva su dana prošla
u muci da nadiđem svoju nevoljkost
i svjedočim kraju ove predivne iluzije.
Unatoč njegovog golemosti,
ti napadi na njegovo tijelo učinili su mi ga više ljudskim.
Ranjivijim.
No ta je slabost ispustila iznenadni izljev potisnutog inata,
ohrabrujući da sitna stvorenja unakazuju kolosa.
Kad sam idućeg dana došao na plažu,
vidio sam, gotovo s olakšanjem, da je glava uklonjena.
Tjedni su prošli do mog idućeg posjeta plaži.
Dotad je nestala svaka sličnost diva s čovjekom.
Večer, stari.
A s gubitkom tih preostalih tragova osobnosti
koji su se jedva držali za figuru,
zanimanje promatrača konačno je nestalo.
Mjesecima poslije, kad je divova pojava posve zaboravljena,
razni dijelovi tijela počeli su nicati diljem grada.
Većina tih ostataka bili su kosti.
MESAR BALLARD
Ti moćni, no raskomadani dijelovi, prenose bit
divove veličanstvenosti,
a ne moje sjećanje na njegova napuhnuta crijeva.
Ne sumnjam da, pretražim li pubove,
hotele i restorane, naći ću mumificiran nos ili uši diva
obješene na zidove i iznad kamina.
Karte, kupite ih ovdje!
SVIJET ČUDA
Nosi se. Hoćeš gledati? Plati!
A što se tiče golemog penisa,
završio je u muzeju čudovišta malog cirkusa
koji putuje po sjeverozapadnoj obali.
Ta golema sprava,
očaravajuća u svojoj veličini i jednom potentnosti,
ima šator samo za sebe,
iako je, nažalost, pogrešno označen kao kitov.
Čak i oni koji su vidjeli diva nakon oluje sad ga se sjećaju,
ako uopće, kao velike morske zvijeri.
No za mene je div i dalje živ.
Često sanjam o njegovom uskrsnuću.
Kolos koji hoda ulicama gradića,
uzima svoje dijelove na povratku u more.
Prijevod titlova Ines Jurisic